32000R0616
L 075/1
JURNALUL OFÍCIAL AL UNIUNII EUROPENE
REGULAMENTUL (CE) NR. 616/2000 AL CONSILIULUI
din 20 martie 2000
de modificare a Regulamentului (CEE) nr. 737/90 privind condițiile de import ale produselor agricole originare din țările terțe în urma accidentului produs la centrala nucleară de la Cernobâl
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CEE) 737/90 (1) a stabilit, pentru importul de produse agricole originare din țări terțe destinate consumului uman, valori maxime de radioactivitate a căror respectare formează obiectul controalelor efectuate de statele membre. Aplicarea regulamentului menționat anterior este prevăzută doar până la 31 martie 2000.
(2)
Motivele care au prevalat la adoptarea și prorogarea regulamentului menționat anterior continuă să fie valabile întrucât contaminarea radioactivă a anumitor produse agricole originare din țări terțe care au fost cel mai mult afectate de accident continuă să depășească valorile maxime de radioactivitate stabilite de regulamentul menționat anterior.
(3)
Regulamentul (CE) nr. 1661/1999 al Comisiei (2) de revizuire a Regulamentului (CEE) 1983/88 al Comisiei (3) a stabilit în special condițiile specifice care consolidează controalele privind importurile de ciuperci necultivate originare dintr-un anumit număr de țări terțe.
(4)
În prezent s-a stabilit în mod științific că durata contaminării cu cesiu-137 ca urmare a accidentului de la Cernobîl pentru anumite produse care provin de la specii care trăiesc și se dezvoltă în pădurile și zonele împădurite depinde în mod esențial de perioada fizică de înjumătățire a acestui radionuclid, și anume aproximativ 30 de ani.
(5)
Experiența acumulată în punerea în aplicare a controalelor menționate la articolul 4 din Regulamentul (CEE) nr. 737/90 în ceea ce privește în special importurile de ciuperci deshidratate a arătat că, pentru mai multă coerență, este necesară calcularea valorilor maxime menționate la articolul 3 din regulamentul menționat anterior pentru toate produsele concentrate sau deshidratate pe baza produselor reconstituite care sunt pregătite pentru consum.
(6)
Regulamentul (Euratom) nr. 3954/87 al Consiliului (4) a stabilit nivelurile maxime permise de contaminare radioactivă pentru produsele alimentare și hrana pentru animale după un accident nuclear și în orice altă situație de urgență radiologică. În acest caz, este necesară asigurarea coerenței măsurilor puse în aplicare.
(7)
Este necesară prorogarea pentru a doua oară a Regulamentului (CEE) nr. 737/90.
(8)
Măsurile necesare pentru punerea în aplicare a Regulamentului (CE) nr. 737/1990 trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5),
ADOPTĂ PREZENTUL REGULAMENT:
Articolul 1
Regulamentul (CEE) nr. 737/1990 se modifică după cum urmează:
(a)
articolul 3 se înlocuiește cu următorul text:
„Articolul 3
Valorile maxime prevăzute la articolul 2 sunt după cum urmează:
radioactivitatea maximă cumulată de cesiu 134 și 137 nu trebuie să depășească7:
-
370 de bq/kg pentru laptele și produsele lactate enumerate în anexa II și pentru produsele alimentare destinate alimentației sugarilor în primele patru-șase luni de viață și care satisfac singure nevoile alimentare ale acestei categorii de persoane, care sunt condiționate, spre a fi vândute cu amănuntul, în ambalaje clar identificate și etichetate ca «preparate pentru sugari».
-
600 de bq/kg pentru toate celelalte produse vizate.”;
(b)
articolul 7 se înlocuiește cu următorul text:
„Articolul 7
(1) Comisia este asistată de un comitet.
(2) În cazul în care face trimitere la prezentul alineat, se aplică articolele 5 și 7 din Decizia 1999/468/CEE.
Termenul prevăzut la articolul 5 alineatul (6) din Decizia 1999/468/CE este fixat la o lună.
(3) Comitetul își stabilește regulamentul de procedură.”;
(c)
la articolul 8, paragraful al doilea se înlocuiește cu următorul text:
„Acest regulament expiră:
1.
la 31 martie 2010, cu excepția cazului în care Consiliul ia o hotărâre în sens contrar la o dată prealabilă, în special în cazul în care lista produselor excluse menționată la articolul 6 ar acoperi totalitatea produselor destinate consumului uman cărora li se aplică prezentul regulament;
2.
de la intrarea în vigoare a regulamentului Comisiei prevăzut la articolul 2 alineatul (1) din Regulamentul (Euratom) nr. 3954/87, în cazul în care această intrare în vigoare are loc înainte de 31 martie 2010.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 martie 2000.